**Критерии за оценяване – трети клас**

**Български език и литература**

|  |  |
| --- | --- |
| **Компетентност** | **Очаквани резултати** |
| **Езикови** **компетентности**  | Прилага начини за проверка на правописа на гласни в неударени срички и съгласни звукове в средата на думата. Разграничава видове морфеми (представка и корен).Разпознава сродни думи. Разпознава частите на речта (спомагателен глагол съм, лични местоимения). Определя лице и число на личните местоимения и лице на глагола. Употребява правилно личните местоимения. Определя пряко и преносно значение на думата. Разпознава думи с близко значение (синоними). Познава видовете изречения по цел на изказване – възклицателно и подбудително.  |
| **Комуникативноречеви** **компетентности**  | Интерпретира факти и идеи от научнопопулярен текст. Извлича конкретна информация от нехудожествен текст. Прави писмен подробен преразказ на кратък текст. Съчинява текст: по преживяна случка, по словесна опора. Пише лично писмо (в хартиен или електронен вариант). Редактира свой текст.  |
| **Литературни** **компетентности**  | Ориентира се във взаимоотношенията между героите в изучавано литературно или фолклорно произведение. Прави връзка между епизода и цялостния текст на произведението. Илюстрира с примери от текста отговора си по въпрос, свързан със съдържанието на изучавано литературно и фолклорно произведение. Разграничава описание в художествен текст.Открива епитет и сравнение в литературни и фолклорни произведения. Изразява емоционално-оценъчно отношение към изучавани или прочетени самостоятелно литературни и фолклорни произведения. Доказва, че е разбрал смисъла на прочетеното чрез изразително четене на художествен текст.  |
| **Социокултурни** **компетентности**  | Открива основни белези на своята национална идентичност в самостоятелно прочетени литературни и фолклорни произведения. Разбира прочетеното от детски списания, енциклопедии, достъпна информация от интернет. Интерпретира текста на литературни и фолклорни произведения чрез участие в екипна дейност на игрови и сценични форми |

**Математика**

|  |  |
| --- | --- |
| **Компетентност** | **Очаквани резултати** |
| **Числа**  | Познава естествените числа до 1000 и десетичната позиционна бройна система. Извършва аритметичните действия събиране и изваждане с естествените числа до 1000. Извършва аритметичните действия умножение и деление с числата до 1000 с едноцифрено число. Намира неизвестно умаляемо и неизвестно делимо. Разпознава половинка, третинка, четвъртинка и десетинка като части от цяло.  |
| **Геометрични фигури** **и тела**  | Разпознава геометричните фигури права линия, крива линия, лъч, *ъгъл* и елементите на ъгъла. Определя вида на фигурите – ъгъл и триъгълник според ъглите.  |
| **Измерване**  | Знае мерните единици за дължина (милиметър, километър), маса (грам, тон), време (век, секунда) и връзката между тях. Извършва действия с изучените еднородни мерни единици (без тези за време).  |
| **Моделиране**  | Моделира с числени изрази ситуации, описани с отношенията „с … повече от …“, „с … по-малко от …“, „… пъти повече от …“ и „… пъти по-малко от …“ (с до три пресмятания). Знае да описва ситуации от заобикалящия го реален свят с математически модел (задачи от покупко-продажби и обиколки на фигури). Обосновава получените резултати при решаването на даден проблем. Извлича информация от различни източници – таблици и чертежи. |

**Човекът и обществото**

|  |  |
| --- | --- |
| **Компетентност** | **Очаквани резултати** |
| **Човекът и неговата** **среда**  | Илюстрира с примери принадлежността си към социални групи и общности – училищен клас и училищна общност. Посочва връзката между особеностите на природната среда и трудовата дейност на хората. Дава примери за промени в бита на хората, настъпили в резултат на някои технически нововъведения. Разпознава ситуации, които застрашават сигурността и живота.  |
| **Национално и културно** **наследство** | Описва елементи от ежедневния живот на българите през различни епохи. Разказва за ярки личности и събития в българската история. Разбира ролята на езика, религията и традициите за съхраняването и развитието на българската общност. Открива общи белези в празниците на различни етноси в България. Дава примери за значими културни постижения на българския народ. Подрежда във времето основни исторически събития. |
| **България – част от Европа**  | Определя по карта географското положение на България на Балканския полуостров. Описва значими природни обекти в България. Илюстрира с примери връзките на България с Европа и света.  |
| **Източници на** **знания**  | Разграничава материални от писмени източници на знания. Използва картата на България като източник на знания. Коментира данни, представени чрез таблици и други източници на информация |

**Човекът и природата**

|  |  |
| --- | --- |
| **Компетентност** | **Очаквани резултати** |
| ***Вещества, тела и*** ***организми***  | Различава някои често използвани във всекидневието вещества по техни свойства и употреба. Описва свойствата и разпространението на водата и въздуха в природата и значението им за живота на Земята. Разграничава по основни признаци неживите тела от живите организми. Свързва видовото разнообразие в природата с разнообразието в средата и условията на живот. Познава характерни за дадена среда приспособления на живот. Разбира необходимостта от опазването на средата като условие за защита на всички живи организми.  |
| ***Природни явления и*** ***процеси***  | Разпознава жизнените процеси хранене, растеж и размножаване. Описва по картини и схеми различни начини на движение на животните. |
| ***Човекът и*** ***здравословният начин на*** ***живот***  | Назовава по схема основни органи на човешкото тяло и тяхното предназначение. Изброява правила за здравословен начин на живот и хранене. Дава примери за замърсяване на водата и въздуха. |
| ***Наблюдения,*** ***експерименти и*** ***изследване*** | Описва резултати от наблюдения в неживата и живата природа. Извършва опити с тела, вещества и растения. Разчита информация по модели, схеми, таблици, графики |

**Музика**

|  |  |
| --- | --- |
| **Компетентност** | **Очаквани резултати** |
| **Музикална практика:** **музициране, възприемане** **на музика**  | Пее най-малко четири песни по избор от училищния репертоар - авторски и народни. Пее песни по избор от извънучилищния репертоар. Възпроизвежда ритмичен съпровод по графичен модел и по нотен запис. Импровизира съпровод върху песни и инструментална музика по свой избор. Разпознава три характерни откъса от музикални творби от репертоара за слушане, сред които най-малко два инструментални.  |
| **Елементи на музикалната** **изразност**  | Определя със свои думи музикалноизразните средства: мелодия, характер, темпо, динамика. Разпознава по тембър и външен вид музикалните инструменти: кларинет, орган, акордеон. Знае принципа на звукоизвличане при духовите инструменти. Разграничава звучността на женски и смесен хор. Определя еднаквост, различие и подобие в песни от училищния репертоар. Определя метрума на музика в размери 2/4, 3/4, 5/8 и 7/8 в песни и инструментални произведения от училищния репертоар, и размери 2/4, 3/4, и 4/4 в леки нотни примери. Познава основни елементи на нотописа: петолиние, сол ключ, ноти и съответстващите им тонови имена, нотни стойности и паузи до осмина. Проследява по слух и с опора върху елементарен нотен текст посоката на мелодията (възходяща, низходяща, повтарящи се тонове) и вида на мелодичното движение (постепенно движение и скок в мелодията). |
| **Музика и игра**  | Играе право хоро и ръченица. Импровизира танцови движения върху характерна музика от различни стилове по свой избор. |
| **Музика и общество**  | Разпознава основни музикални жанрове: марш, валс, право хоро, пайдушко хоро, ръченица в позната и непозната инструментална музика и песни на основата на типични жанрови белези – метрум, характер, темпо.6 Изброява най-малко четири имена на български и чужди музиканти - композитори и изпълнители, свързани с изучавания материал. Дава примери за функционирането на авторска и народна музика в ежедневния живот и в празниците. Коментира музиката, смисъла и символиката във фолклорни обреди и участието на деца в тях. Коментира фолклорна музика и обреди на различни етноси в България. |

**Изобразително изкуство**

|  |  |
| --- | --- |
| **Компетентност** | **Очаквани резултати** |
| **Обект и среда**  | Описва визуални особености на архитектурната среда. Открива визуални особености на вътрешната и външната архитектурна среда.Проучва основни връзки между природната и архитектурната среда. Интерпретира характерни особености на различните видове архитектурна среда. Организира визуални знаци в различни изображения.  |
| **Обект и образ**  | Придобива основни представи за различни видове декоративни образи. Разграничава топли и студени цветове в различни изображения. Създава декоративни образи. Изобразява реални и фантазни образи по впечатление и въображение, като използва топли и студени цветове. Асоциира образи на обекти по топли и студени цветове. Коментира особености на различни видове декоративни образи. Интерпретира въздействието на творби с топли и студени цветове.  |
| **Зрител и творба**  | Познава творби от народното творчество и народните занаяти. Изразява свои впечатления от творби на народното творчество и занаяти.  Разграничава произведения на различните видове приложни изкуства. Коментира творби на различни приложни изкуства |
| **Визуална комуникация**  | Различава знаци за визуален диалог. Обяснява визуални знаци в различни изображения |
| **Материали и техники**  | Познава изобразителни технологии за отпечатване, моделиране и конструиране. Анализира възможностите на изобразителни технологии. Прилага изобразителни технологии за отпечатване, моделиране и конструиране. |

**Технологии и предприемачество**

|  |  |
| --- | --- |
| **Компетентност** | **Очаквани резултати** |
| **Техника и** **безопасност**  | Оценява своята и работата на другите по зададени, обсъдени и приети критерии. Разбира ролята на електричеството в бита на човека. Изброява начини за пестене на енергия за отопление и осветление на сгради и жилища. Организира рационално работата си.  |
| **Технологии** | Определя основни етапи и необходими материали при изработване на изделие. Познава възможности за подобряване на условията за отглеждане на растения и животни. Свързва трайността на отделни храни с правила за тяхното съхраняване. Приготвя здравословна храна по рецепта. Разпознава някои изкуствени материали. Използва достъпни технологични операции за ръчна обработка на материали. Познава предназначението и правилата за безопасна и икономична работа с битова техника. |
| **Инициативност и** **предприемчивост**  | Познава връзката между дейността на предприемача, производителя и потребителя. Обяснява пътя на продуктите от производството до размяната и продажбата им. Разбира, че в производството на стоки и услуги участват хора с различни професии. Разбира връзката между лични и обществени потребности и начините за тяхното удовлетворяване. |
| **Конструиране и** **моделиране**  | Предлага идеи, като скицира и посочва размери на отделни части. Конструира и моделира, като използва макара. Има представа за повторната обработка на материалите - рециклиране. Използва съвременни информационни източници за проучване при конструиране |

**Физическо възпитание и спорт**

|  |  |
| --- | --- |
| **Компетентност** | **Очаквани резултати** |
| **Лека атлетика**  | Прилага основни умения и навици, свързани с бягане на къси разстояния, скок на дължина, скок на височина и хвърляне на малка плътна топка в цел със засилване. Притежава необходимото равнище на физическа дееспособност. Изпълнява ходене и бягане или двигателни дейности с придвижване съобразно индивидуалните възможности за участие на лица с увреждания.  |
| **Гимнастика**  | Изпълнява самостоятелно, поотделно и в съчетание общоразвиващи, строеви и гимнастически упражнения от основната и спортната гимнастика и упражнения с изправителен характер и за правилно телодържане. Изпълнява „Самоковско хоро” и „Седенчица”. Изпълнява упражнения, комплекси и комбинации съобразно на индивидуалните възможности за участие на лица с увреждания.  |
| **Спортни игри**  | Изпълнява основни технически действия с топка: подаване и ловене с две ръце на височина на гърдите, водене с една ръка, нанасяне на удар в подвижни и спортно-подготвителни игри, обвързани с отборните спортове - футбол и хандбал. Възпроизвежда индивидуални тактически действия и групови взаимодействия. Изпълнява основни техническите действия с топка или елементи от тях съобразно индивидуалните възможности за участие на лица с увреждания. |